62023TO0529_INF
A Törvényszék (harmadik tanács) 2024. március 5‑i végzése – YU kontra Bizottság
(T‑529/23. sz. ügy)
„Intézményi mulasztás megállapítása iránti kereset – Állami támogatások – Panasz – Az (EU) 2015/1589 rendelet 1. cikkének h) pontja – Az »érintett fél« fogalma – A kereshetőségi jog hiánya – Megsemmisítés iránti kereset – Keresettel nem megtámadható jogi aktus – Nyilvánvalóan elfogadhatatlan kereset – Költségmentesség iránti kérelem”
1.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása
(A Bíróság alapokmánya, 21. cikk és 53. cikk; a Törvényszék eljárási szabályzata, 76. cikk)
(lásd: 11–13. pont)
2.
Intézményi mulasztás megállapítása iránti kereset – Természetes vagy jogi személyek – Elfogadhatósági feltételek – A Bizottság tartózkodása a tagállam által állítólagosan nyújtott támogatásra vonatkozó panasz elbírálásától – Az EUMSZ 108. cikk (2) bekezdése értelmében vett érintett félnek nem minősülő természetes személy keresete – A kereshetőségi jog hiánya – Elfogadhatatlanság
(EUMSZ 108. cikk, EUMSZ 265. cikk, (3) bekezdés és EUMSZ 263. cikk; 2015/1589 tanácsi rendelet, 1. cikk, h) pont, 15. cikk, (1) bekezdés és 24. cikk, (2) bekezdés)
(lásd: 17–27. pont)
3.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – E hatásoknak az aktus lényege alapján való értékelése – A Bizottság levelei, amelyek kifejtik a felperes érdekelt fél jogállása elismerése megtagadásának okait – Kizártság
(EUMSZ 263. cikk)
(lásd: 30–35. pont)
Rendelkező rész
1)
A Törvényszék a keresetet mint nyilvánvaló elfogadhatatlant elutasítja.
2)
A Törvényszék a költségmentesség iránti kérelmet elutasítja.
3)
A Törvényszék YU‑t kötelezi a költségek viselésére.